全新綜藝節目《香港婚後事》,將於今晚(25日)起、一共十集逢周四及周五晚十點半於翡翠台播映,節目主持為《婚後事》四位主角陳自瑤(YoYo)、賴慰玲(Winki)、黎諾懿及羅天宇,首集嘉賓則是劇集男主角羅子溢。
黎諾懿一嚟即單刀直入,著子溢解構姊弟戀背後因由,子溢亦大方分享:「當時我覺得需要一個成熟嘅女人喺身邊,可以令自己成長得快啲,同埋搵到安全感。」
直認偶爾會與太太楊茜堯冷戰的子溢,還分享了二人處理爭拗的手法,子溢的方法是「第一時間讓步」:「我以前會拗,依家屋企所有濕碎嘢我係唔會理,總之你決定就啱架喇。」並笑言每次冷戰首先讓步的必定是自己。至於太太的處理方法則是「瞓醒先算」:「我太太一遇到問題,會話唔好講住,等瞓醒先(處理)。」子溢在節目中又分享了相當獨特的湊女心得,並謂希望女兒長大後能成為硬淨的人。